Vroue vas oor ongeslypte diamanteOngeslypte diamante (argieffoto) Foto: SAPD Twee vroue, onderskeidelik 56 en 60 jaar oud, is in die Noord-Kaap in hegtenis geneem in verband met die handeldryf met ongeslypte diamante. Nomthandazo Mnisi, woordvoerder van die direktoraat vir prioriteitsmisdaadondersoeke (die Valke), het gesê die twee vroue is Woensdag tydens ŉ klandestiene operasie aangekeer waar ŉ reëling gemaak is om diamante te koop. “Die verdagtes het ŉ bedrag van R8 000 as deposito betaal en later die res van die bedrag. Ná die transaksies afgehandel is, het die span dadelik die verdagtes in hegtenis geneem,” het Mnisi verduidelik. Die beamptes het ook beslag gelê op ŉ onbekende bedrag geld. Die twee vroue sal na verwagting op 26 Maart 2020 in die Kimberley-landdroshof verskyn.